Anders Andersson (fotballspiller)

Anders Andersson (født 15. mars 1974 i Tomelilla) er en svensk tidligere fotballspiller. Andersson, som var midtbanespiller, har spilt for Malmö FF i to perioder, og har også spilt for Blackburn Rovers og Benfica.

Andersson har spilt 27 landslagskamper for Sverige, og var en del av Sveriges tropp både til VM i 2002, og til EM i 2000 og i 2004. Andersson var også deltaker i Sommer-OL 1992.

Anders Andersson debuterte allerede som 14-åring for Svenstorps A-lag som 14-åring og markerte seg umiddelbart. To år senere hentet Roy Hodgson ham til .

Hodgson ble senere manager for , og 7. juli 1997 hentet han Andersson til Premier League-klubben for £500 000. Samtidig gikk Niklas Gudmundsson motsatt vei. I Blackburn fikk Andersson nesten ikke spilletid. I 1997/98-sesongen fikk han bare tre innhopp i starten av sesongen og spilte én kamp fra start helt mot slutten av sesongen. I oktober 1998 kom en avtale med den danske toppklubben  på plass om utlån fram til juni 1999. Under landsmannen Hans Backes ledelse fikk Andersson fart på karrieren igjen. Med AaB ble han dansk seriemester i 1998/99. Etter utlånsavtalens utløp kjøpte AaB ham fri fra Blackburn.

Da kontrakten med AaB utløp sommeren 2001 valgte Andersson å signere for  framfor et tilbud fra . De tre sesongene hos Benfica ble høydepunktet i Anderssons karriere.

Etter mye benkesliting hos Benfica gikk han i januar  2004 til naboklubben  for bedre sjansen til å spille seg til plass i Sveriges tropp til EM i 2004.

I juni 2005 skrev Andersson under for gamleklubben Malmö FF, hvor han spilte de fire siste sesongene av fotballkarrieren. De siste sesongene hos Malmö spilte han mye midtstopper. En skade han pådro seg i mars 2008 førte til at han mistet hele vårsesongen. Han endte bare opp med én kamp som innbytter i 2008, og etter sesongslutt valgte klubben å avstå fra å forlenge kontrakten hans. Han spilte til sammen 304 kamper for Malmö.

I 2012 gjorde han en gjenkomst hos moderklubben Svenstorp IF i Division 7.

Karriereoversikt

Referanser

Eksterne lenker 
 
  Svenska Fotbollförbundet

Svenske fotballspillere
Svenske landslagsspillere i fotball
Fotballspillere for Aalborg BK
Fotballspillere for CF Os Belenenses
Fotballspillere for Blackburn Rovers FC
Fotballspillere for Malmö FF
Fotballspillere for SL Benfica
Fotballspillere under Sommer-OL 1992
Deltakere for Sverige under Sommer-OL 1992
Spillere i Fotball-EM 2000
Spillere i Fotball-EM 2004
Personer fra Tomelilla kommun